Ptolemeidi

Ptolemeidi (ili Lagidi) su makedonska (helenska) dinastija, koja je vladala Egiptom od 305. pne. do 30. pne.. Osnivač dinastije je Ptolemej, jedan od vojskovođa Aleksandra Velikog.

Posle Aleksandrove smrti 323. pne. Ptolemej je imenovan satrapom (namesnikom) Egipta. Kralj Egipta postaje 305. pne. kao kralj Ptolemej I, znan kasnije kao 
Ptolemej I Soter ("spasilac"). 

Egipćani brzo prihvataju Ptolemeide kao naslednike faraona u nezavisnom Egiptu.
Ptolemeidi vladaju do 30. pne.. Muški članovi dinastije uzimaju ime Ptolemej, a imena kraljica su obično bila Kleopatre, Arsinoja ili Berenika. Najpoznatija je poslednja kraljica Kleopatra VII, poznata po svojoj ulozi u rimskim građanskim ratovima Julija Cezara i Pompeja, a kasnije između Oktavijana i Marka Antonija. Kad su Rimljani okupirali Egipat, Kleopatra je izvršila samoubistvo i time je završena vladavina Ptolemeja ali i doba helenizma na polju političke istorije.

Ptolemeidi kraljevi i kraljice 
Datumi u zagradama označavaju vreme kraljevske vlasti. Obično bi vladali zajedno sa svojim suprugama, koje su im obično bile sestre. Nekoliko kraljica je obavljalo kraljevsku dužnost, a najpoznatija je Kleopatra VII (51. pne. -30. pne. ).
 Ptolemej I Soter (305. pne.-285. pne.) oženio se (verovatno) sa Teis, drugi put sa Artakamom,treći put sa Euridikom Egipatskom i konačno sa Berenikom I 
 Ptolemej II Filadelf (285. pne.-246. pne.) oženio se sa Arsinojom I Egipatskom, onda sa Arsinojom II; vladao je zajednički sa Ptolemejem Sinom 267. pne.-259. pne.) 
 Ptolemej III Euerget (246. pne.-222. pne.) oženio se sa Berenikom II 
 Ptolemej IV Filopator (222. pne.-204. pne.) oženio se sa Arsinojom III 
 Ptolemej V Epifan (204. pne.-180. pne.) oženio se sa Kleopatrom I 
 Ptolemej VI Filomet (180. pne.-164. pne., 163. pne.-145. pne.) oženio se sa Kleopatrom II , kratko vladao zajedno sa Ptolemejem Eupatorom 152. pne.
 Ptolemej VII (nikad nije vladao)
 Ptolemej VIII Fiskon (170. pne.-163. pne., 145. pne.-116. pne.) oženio se sa Kleopatrom II , onda sa Kleopatrom III ; privremeno je proteran iz Aleksandrije od strane Kleopatre II između 131. pne. i 127. pne., pomirio se s njom 124. pne..
 Kleopatra II (131. pne.-[[127. pne.]), suptostavljala se Ptolemeju VIII 
 Kleopatra III (116. pne.-101. pne.) vladala je zajedno sa Ptolemejem IX (116. pne.-107. pne.) i Ptolemejem X (107. pne.-101. pne.) 
 Ptolemej IX Latiros (116. pne.-107. pne., 88. pne.-81. pne. oženio se sa Kleopatrom IV onda sa Kleopatrom Selen. Zajedno vlada sa Kleopatrom III tokom prve vladavine 
 Ptolemej X Aleksandar I (107. pne.-88. pne.) oženio se sa Kleopatrom Selen, onda sa Berenikom III; zajednički vlada saKleopatrom III do 101. pne.
 Berenika III Filopator (81. pne.-80. pne.)
 Ptolemej XI Aleksander II (80. pne.) oženio se i zajednički vladao sa Berenikom III pre nego što ju je ubio; vladao je samo 19 dana posle toga.
 Ptolemej XII Aulet (80. pne.-58. pne., 55. pne.-51. pne.) oženio se sa Kleopatrom V
 Kleopatra V (58. pne.-57. pne.) vladala je zajednički sa Berenikom IV (58. pne.-55. pne.)
 Kleopatra VII (51. pne.-30. pne.) zajednički je vladala sa Ptolemejem XIII (51. pne.-47. pne.), sa Ptolemejem XIV (47. pne.-44. pne.) i Ptolemejem XV Cezarionom (44. pne.-30. pne.)
 Artsinoja IV (48. pne.-47. pne.) suprostavljala se Kleopatri VII

Drugi članovi Ptolemejske dinastije 
 Ptolemej Keraun (umro 279. pne. ) - najstariji sin Ptolemeja I Sotera.
 Ptolemej Apion (umro 96. pne. ) - sin Ptolemeja VII. Postao kralj Kirenaike (današnje Libije).
 Ptolemej Filadelf (rođen 36. pne. ) - sin Marka Antonija i Kleopatre VII
 Ptolemej Mavretanski (umro 40.) - unuk Kleopatre VII. Kralj Mavretanije i rimski saveznik.

 
Ptolemejski Egipat
Egipatsko plemstvo
Helenističke dinastije